Ritva Oksanen (vuoden 1971 albumi)

Ritva Oksanen on näyttelijä-laulaja Ritva Oksasen esikoisalbumi vuodelta 1971. Sen A-puolella on suomennoksia ranskalaisen Gilbert Bécaud’n lauluista ja B-puolella pääosin suomalaisten säveltäjien ja sanoittajien kappaleita. Kannen esittelytekstin on kirjoittanut Chrisse Johansson.

Ennen levyn julkaisua, kevätkaudella 1971, Ritva Oksanen piti Helsingin Kaupunginteatterin pienellä näyttämöllä lauluiltoja, joissa hän esitti samoja kappaleita kuin tällä albumilla. Albumi on välispiikkejä ja pienen yleisön antamia aplodeja myöten studiossa tallennettu toisinto noista lauluilloista, mikä Helsingin Sanomien Raimo Möysän mielestä teki hieman onton ja keinotekoisen vaikutelman. Levyn parhaita kappaleita ovat hänen mukaansa Chydeniuksen ”Huomenna on parempi” ja Ilkka Hannulan ”Musta äiti, joka on peräisin Yleisradion kuunnelmasta Musta ooppera, Gabriel Cousinin tarinasta afroamerikkalaisen laulajattaren ja juutalaisen trumpetistimiehen välisestä romanssista. Ritva Oksanen esitti kuunnelman naispääosaa. Laulu ”Polly Garter” on peräisin Dylan Thomasin näytelmästä Maitometsän alla, laulu ”Balladi Frank Millsistä” musikaalista Hair.

Kappaleet

A-puoli
 ”Mä Liisa oon” (intro)
 ”Autiomaa” (”Et maintenant”, säv. Gilbert Bécaud, san. Pierre Delanoë, suom. Veikko Vallas)
 ”Mä Liisa oon” (”Mademoiselle Lise”, säv. ja san. Gilbert Bécaud, Maurice Vidalin, suom. Kari Kuuva)
 ”On syytä taas kiitokseen” (”Merci beaucoup”, säv. Gilbert Bécaud, san. Pierre Delanoë, suom. Kari Kuuva)
 ”Onneksi on kavereita” (”Heureusement y’a les copains”, säv. ja san. Gilbert Bécaud, suom. Kari Kuuva)
 ”Rakastaa tahdon” (”Mes hommes à moi”, säv. ja san. Gilbert Bécaud, Maurice Vidalin, suom. Chrisse Johansson)
 ”Se onko hän” (”Seul sur son étoile”, säv. ja san. Gilbert Bécaud, Maurice Vidalin, suom. Sauvo Puhtila)
 ”Kun runoilija on kuollut” (”Quand il est mort le poète”, säv. Gilbert Bécaud, san. Louis Jean Mathieu Amade, suom. Kari Kuuva)

B-puoli
 ”Oi, oi, oi rakkaus” (säv. Eero Ojanen, san. Aulikki Oksanen)
 ”Huomenna on parempi” (säv. Kaj Chydenius, san. Aulikki Oksanen)
 ”Opettajattaren laulu” (säv. Tapio Lipponen, san. Aulikki Oksanen)
 ”Polly Garter” (säv. Jones (?), san. Ilkka Ryömä)
 ”Balladi Frank Millsistä” (”Frank Mills”, musikaalista Hair, säv. Galt MacDermot, James Rado ja Gerome Ragni, suom. Esko Elstelä)
 ”Musta äiti” (kuunnelmasta Musta ooppera, säv. Ilkka Hannula, san. Väinö Vainio)
 ”Anna arpisten haavojen olla” (säv. ja san. Hannes Konno)

Muusikot
Ilkka Willman – basso
Erkki Valaste – rummut
Olle Wiberg – kitara, sovitukset

Lähteet

Ritva Oksasen albumit
Suomalaiset albumit
Vuoden 1971 esikoisalbumit